CELEX: 62011FN0003
Language: el
Date: 2011-01-11 00:00:00
Title: Υπόθεση F-3/11: Προσφυγή-αγωγή της 11ης Ιανουαρίου 2011 — Marcuccio κατά Επιτροπής

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/22
            
         Προσφυγή-αγωγή της 11ης Ιανουαρίου 2011 — Marcuccio κατά Επιτροπής
   (Υπόθεση F-3/11)
   2011/C 113/45
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της σιωπηρής απορριπτικής αποφάσεως της Επιτροπής, με την οποία απορρίφθηκε η από 15 Μαρτίου 2010 αίτηση του προσφεύγοντος-ενάγοντος, και αποκατάσταση της ζημίας που υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής, όποια και αν είναι η μορφή της, με την οποία απορρίφθηκε η από 15 Μαρτίου 2010 αίτηση που ο προσφεύγων-ενάγων απέστειλε στην αρμόδια για τους διορισμούς αρχή (ΑΔΑ) της Επιτροπής·
            
         
               —
            
            
               να ακυρώσει, καθόσον είναι αναγκαίο, την πράξη της Επιτροπής με την οποία απορρίφθηκε η από 5 Αυγούστου 2010 διοικητική ένσταση·
            
         
               —
            
            
               να ακυρώσει, καθόσον είναι αναγκαίο, το από 24 Αυγούστου 2010 υπηρεσιακό σημείωμα, το οποίο έχει συνταχθεί στην ιταλική γλώσσα και το οποίο παρελήφθη από τον προσφεύγοντα-ενάγοντα την 1η Οκτωβρίου 2010 ή σε μεταγενέστερη ημερομηνία·
            
         
               —
            
            
               να υποχρεώσει την Επιτροπή να αποκαταστήσει τη ζημία που αδικαιολόγητα υπέστη ο προσφεύγων-ενάγων εξαιτίας καθεμίας από τις αποφάσεις των οποίων ζητείται η ακύρωση εν προκειμένω και, κατά μείζονα λόγο, εξαιτίας του αντικτύπου των εν λόγω αποφάσεων στο σύνολό τους, καταβάλλοντας στον προσφεύγοντα-ενάγοντα το ποσό των 1 000 ευρώ, ή κάποιο μεγαλύτερο ή μικρότερο ποσό που το Δικαστήριο Δημόσιας Διοίκησης θα κρίνει δίκαιο και προσήκον·
            
         
               —
            
            
               να καταδικάσει την καθής-εναγομένη στα δικαστικά έξοδα.